**UPUTA ZA PODNOSITELjE PRIJAVE**

|  |  |  |
| --- | --- | --- |
| **TRANSFER ZA FINANCIRANjE OBRAZOVANjA**  **Stalni javni poziv za potporu takmičenjima i takmičarskim manifestacijama u oblasti odgoja i obrazovanja iz Proračuna Federacije Bosne i Hercegovine u 2024. godini.** | | |
| 1 | Opis problema u određenoj oblasti koja je predmet financiranja: | Unapređivanje obrazovnog sustava u Federaciji BiH |
| 2 | Zahtjev za financiranje/sufinanciranje projekta – obrazac Zahtjeva | Zahtjev za financiranje/sufinanciranje projekta treba u potpunosti popuniti na obrascu Zahtjeva. Zahtjev treba obvezno potpisati ovlašćena osoba za zastupanje, te ovjeriti isti pečatom podnositelja zahtjeva ukoliko je podnositelj zahtjeva ustanova, udruga ili dr. organizacija. Ukoliko je podnositelj zahtjeva fizičko lice ne treba stavljati pečat, nego samo potpis. Staviti datum podnošenja prijave na odgovarajuće mjesto u obrascu Zahtjeva. |
| 3 | Prilozi uz obrazac Zahtjeva | Uz popunjeni obrazac Zahtjeva neophodno je dostaviti sljedeće priloge:   * Detaljan opis projekta za koji se traži (su)financiranje; * Detaljno razrađen financijski plan projekta (proračun); * Dokumentacija koja je navedena kao obvezna u obrascu Zahtjeva; * Druga dodatna dokumentacija kojom dokazuje da ispunjava propisane kriterije iz Javnog poziva. |
| 4 | Način podnošenja prijave/zahtjeva na Javni poziv | Zahtjev sa kompletnom dokumentacijom obvezno se podnosi u istoj koverti u 2 odvojena primjerka (original/ovjerena preslika i preslika) putem pošte na adresu:  FEDERALNO MINISTARSTVO OBRAZOVANJA I ZNANOSTI  Dr. Ante Starčevića bb (Hotel „Ero“)  88000 Mostar  Sa napomenom: „za STALNI JAVNI POZIV  za potporu takmičenjima i takmičarskim manifestacijama u oblasti odgoja i obrazovanja iz Proračuna Federacije Bosne i Hercegovine u 2024. godini – ne otvarati“ |
| 5 | Prijave koje neće biti razmatrane/podržane: | * Nepotpune i prijave koje ne ispunjavaju uvjete i kriterije programa ovog javnog poziva; * Prijave podnositelja zahtjeva koji su u prethodnom periodu dobili sredstva od Federalnog ministarstva obrazovanja i znanosti, a nisu dostavili Izvješće o namjenskom utrošku dodijeljenih sredstava i prijave podnositelja zahtjeva koji su sa zakašnjenjem dostavili Izvješće o namjenskom utrošku dodijeljenih sredstava, neće biti razmatrane/podržane. |
| 6 | Ukupna vrijednost programa i najviši financijski iznos koji može biti dodijeljen za pojedini projekt | Ukupna vrijednost programa: 200.000,00 KM  Najviši iznos po projektu: 7.000,00 KM |
| 7 | Potencijalni podnositelji prijava, tj. koji imaju pravo da podnesu prijavu | Predškolske ustanove, osnovne i srednje škole, pedagoški zavodi (ili druge ustanove registrirane za ovu djelatnost), stručne nevladine organizacije registrirane za ovu djelatnost, pojedinci |
| 8 | Neprihvatljivi troškovi koji se ne mogu financirati dodijeljenim sredstvima | Plate i naknade troškova zaposlenika. |
| 9 | Opis postupka administrativne provjere (selekcije) prijave (uvjeti koje podnositelji prijave trebaju zadovoljavati kako bi mogli biti razmatrani za dodjelu proračunskih sredstava) | Administrativnom provjerom se utvrđuje ispunjavanje kriterija Javnog poziva u smislu odgovarajućih korisnika sredstava, da li je prijava potpuna, da li je podnesena na odgovarajućem obrascu, da li je dostavljena sva tražena dokumentacija u tekstu javnog poziva i obrascu Zahtjeva i drugi uslovi navedeni u tekstu Javnog poziva, obrascu Zahtjeva i ovoj Uputi. Dakle, u ovoj fazi se provjerava ispunjenost formalno-pravnih uslova za pristupanje sljedećoj fazi, koja se odnosi na ocjenjivanje projekata.  Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana.  Opis projekta i finansijski plan projekta nije moguće dopunjavati. |
| 10 | Opis postupka odabira projekata koji će biti financirani | Ocjenu podnesenih prijava javni poziv, koje su ispunile formalno- pravne uvjete (zadovoljili uslove selekcije projekata), će vršiti Povjerenstvo Federalnog ministarstva obrazovanja i znanosti na osnovu kriterija iz priloga Javnog poziva. |
| 11 | Opis postupka ugovaranja odabranih programa i projekata | Sa korisnicima sredstava, federalna ministrica obrazovanja i znanosti će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvješćivanje. |
| 12 | Opis postupka praćenja provođenja programa ili projekata | Sukladno ugovoru o realizaciji projekta, korisnik je obvezan dostaviti izvješće sa dokazima o namjenskom utrošku dodijeljenih sredstava. Ukoliko korisnik sredstava u roku utvrđenom u ugovoru ne dostavi Izvješće o namjenskom utrošku dodijeljenih sredstava ili sredstva utroši nenamjenski, Ministarstvo će poduzeti odgovarajuće mjere sukladno odredbama zaključenog ugovora i sukladno zakonu. |
| 13 | Okvirni kalendar provođenja svih postupaka | Lipanj – prosinac 2024. godine |
| 14 | Pravila vidljivosti (promocija programa, projekata i rezultata) koja se trebaju poštovati u provedbi programa ili projekta | U realizaciji svih projektnih aktivnosti, a posebno aktivnosti koje se odnose na prezentiranje i promociju rezultata projekta, obvezno naznačiti da je Ministarstvo financiralo/sufinanciralo projekt. |
| 15 | Način komunikacije sa davateljem proračunskih sredstava tijekom trajanja javnog poziva | Način komunikacije sa davateljem proračunskih sredstava tijekom trajanja javnog poziva:  Kontakt broj telefona u Sektoru za predškolsko, osnovno i srednje obrazovanje za ovaj javni poziv je 036/355-722  Informacije se mogu dobiti radnim danima od 8.00 do 16.00 sati. |
| 16 | Način podnošenja prigovora | Objava o rokovima i načinu podnošenja prigovora na rezultate Javnog poziva će biti objavljena na web stranici Ministarstva uz rezultate Javnog poziva, koji će se ažurirati u toku godine jer se radi o stalnom javnom pozivu. |